CELEX: 62022TN0146
Language: sk
Date: 2022-03-16 00:00:00
Title: Vec T-146/22: Žaloba podaná 16. marca 2022 – Ryanair/Komisia

16.5.2022   
            
            
               SK
            
            
               Úradný vestník Európskej únie
            
            
               C 198/56
            
         
      Žaloba podaná 16. marca 2022 – Ryanair/Komisia
      (Vec T-146/22)
      (2022/C 198/81)
      Jazyk konania: angličtina
      
         Účastníci konania
      
      
         Žalobkyňa: Ryanair DAC (Swords, Írsko) (v zastúpení: E. Vahida, F.-C. Laprévote, V. Blanc, D. Pérez de Lamo a S. Rating, lawyers)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Európskej komisie (EÚ) zo 16. júla 2021 týkajúce sa štátnej pomoci SA.57116-COVID-19: Štátny záruka a štátna pôžička v prospech spoločnosti KLM, a
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod sa zakladá na tvrdení, že Komisia primerane nedefinovala príjemcu, keď (i) konštatovala, že KLM bola jedným príjemcom pomoci poskytnutej Holandskom, a (ii) neuistila sa, že skôr poskytnutá pomoc skupine Air France-KLM nemohla byť poskytnutá spoločnosti KLM alebo mať na túto spoločnosť účinky „spill-over“
               
            
                  2.
               
               
                  Druhý žalobný dôvod sa zakladá na tvrdení, že napadnuté rozhodnutie je v rozpore s osobitnými ustanoveniami ZFEÚ a všeobecnými zásadami práva Únie, na ktorých sa zakladá liberalizácia leteckej dopravy Únie od konca 80-tich rokov minulého storočia (t. j. zákaz diskriminácie, slobodné poskytovanie služieb a sloboda usadiť sa).
               
            
                  3.
               
               
                  Tretí žalobný dôvod sa zakladá na tvrdení, že Komisia prekročila právomoc a nesprávne uplatnila článok 107 ods. 3 písm. b) ZFEÚ a jeho dočasný rámec, pretože (i) neanalyzovala otázku závažného narušenia holandskej ekonomiky, (ii) nevyvážila prospech pomoci a jej negatívne účinky na podmienky obchodu a zachovanie nenarušenej hospodárskej súťaže (teda „test vyváženosti“).
               
            
                  4.
               
               
                  Štvrtý žalobný dôvod sa zakladá na tvrdení, že Komisia nezačala formálne vyšetrovanie existencie „závažných ťažkostí“ a že porušila procesné práva žalobkyne.
               
            
                  5.
               
               
                  Piaty žalobný dôvod sa zakladá na tvrdení, že Komisia si nesplnila svoju povinnosť odvodnenia na základe článku 296 druhého odseku ZFEÚ.